
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	17 decembrie 2009

	Nr.
	27/591


AVIZ

asupra proiectului de Lege pentru modificarea art.69 din Legea nr.571/2003 privind Codul Fiscal al României
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 578 din 4 noiembrie 2009, cu proiectul de Lege pentru modificarea art.69 din Legea nr.571/2003 privind Codul Fiscal al României. 

Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 15 decembrie 2009.

În urma finalizării dezbaterilor, membrii comisiei au hotărât, cu majoritate de voturi (un vot împotrivă), avizarea proiectului de lege cu amendamente, redate în Anexa la prezentul aviz.
VICEPREŞEDINTE,



SECRETAR,


Ioan CINDREA




Adrian SOLOMON

Întocmit,

Expert parlamentar Adriana Emilia BREAZU

A N E X A

	Nr. crt.
	Text adoptat de Senat
	Text propus de Comisie

(autorul amendamentului)
	Motivare

	1
	Titlul legii

Lege pentru modificarea art.69 din Legea nr.571/2003 privind Codul Fiscal al României

	„Lege pentru modificarea art.69 din Legea nr.571/2003 privind Codul fiscal”

Autori: d-nii deputaţi Victor Paul Dobre, Ioan Cindrea, Adrian Solomon, Karoly Kerekes

	Pentru respectarea normelor de tehnică legislativă şi corelare cu titlul actului normativ care se modifică.



	2
	Articol unic. – Articolul 69 din Legea nr.571/2003 privind Codul Fiscal al României, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, se modifică şi va avea umrătorul cuprins:


	Articol unic. – Articolul 69 din Legea nr.571/2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, se modifică şi va avea umrătorul cuprins:

Autori: d-nii deputaţi Victor Paul Dobre, Ioan Cindrea, Adrian Solomon, Karoly Kerekes

	Corelare cu titlul actului normativ care se modifică.

	3
	„Art.69. – Venitul impozabil lunar din pensii se stabileşte prin deducerea din venitul din pensie a unei sume neimpozabile lunare de 1.200 lei şi a contribuţiilor obligatorii calculate, reţinute şi suportate de persoana fizică.”


	„Art.69. – Venitul impozabil lunar din pensii se stabileşte prin deducerea din venitul din pensie a unei sume neimpozabile lunare de 2.000 lei şi a contribuţiilor obligatorii calculate, reţinute şi suportate de persoana fizică.”

Autori: d-nii deputaţi Victor Paul Dobre, Ioan Cindrea, Adrian Solomon, Karoly Kerekes

	Se are în vedere faptul că pensionarii trebuie să se bucure de efectele muncii prestate şi să culeagă roadele contribuţiilor plătite în perioada cât au fost în activitate.

Această măsură poate compensa diminuarea punctului de pensie la o valoare de 43,2% din salariul mediu, astfel încât veniturile pensionarilor şi puterea lor de cumpărare să nu fie afectate.

